યુનો સાથે જોડાયેલા વિશ્વના મોટાભાગના દેશો એ જાણે છે કે પાકિસ્તાન આતંકવાદને છાવરતો દેશ છે. તેમ છતાં અનેક દેશો પોતપોતાના સ્વાર્થે પાકિસ્તાન સાથે વ્યવહારો રાખે છે. ભારતની મજબૂરી છે કે તે અન્ય દેશોના પાકિસ્તાન પરના અવલંબનને કારણે પોતાનું ધાર્યું કરાવી શકતું નથી. અમેરિકાને અફઘાન બોર્ડર પર તાલિબાનો સાથેની લડતમાં પાકિસ્તાનની જરૂર છે તેથી તે સતત સહાય કર્યા કરે છે. નવાઈની વાત એ છે કે આ મોરચે લડવા માટે અમેરિકા પાકિસ્તાનને જે સહાય કરે છે તેમાંની મોટાભાગની રકમ તે ભારતની સરહદ પર વાપરી કાઢે છે. રહી વાત ઉરી કે અન્ય હુમલાઓમાં ભારતીય સેનાના જવાબની તો એક વાત જાણી લો કે ભારતીય સેના કોઈ પણ હુમલાનો જવાબ તરત આપી દે છે અને શું પગલાં લેવાયાં તે બાબત જાહેર થતી નથી.”